
Preface 


Is duniya e faani meiN hazaroN lakhoN shakhsiyaat aaeeN 
aur gaeeN . Kisi ko un shakhsiyaat ki zindagiyoN tak hi yaad 
kiya gaya , kisi ko unki rehlat k saal do saal dus saal to kisi 
ko paschaas baras yaad kiya phir unka naam duniya ki 
nazroN se posheeda hogaya. WahiN duniya ne aisi 
shakhsiyaat ko bhi dekha hai jin ka zikr saal do saal , dus 
saal nahi balke sadiyoN se hota aaraha hai. Unhi 
shakhsiyaat me hazrat khaja Mahboob Allah rz ka naam 
bhi aaftab ki tarha roshan hai. 

Hazrat Syed Mohammad Siddiq Ali Hussaini Khaja 
Mahboob Allah rz na sirf ek roohani rehnuma balke uloom 
o funoon ki ek anjuman bhi they. Roohani rehnuma aise ke 
jo aapse nisbat rakha wo bhi aasmaan e roohani ka 
aaftaab bana. 

Chamke haiN kitne zaree ek aaftab banker 

Allah re ! faiz e sohbat bekus nawaz khaja 

Aur uloom o funoon ka aisa gehwara ke jo aapse kuch 
seekhta wo ustaad e dauraaN hota. Aap ko jin uloom me 
Tafseer, Hadees, Fiqh, llm e Kalaam, Mantiq o Falsafa, 
Tasawwuf, Funoon e sipahgiri, Tibb, sher o sukhan 
waGaira jiski tafseel kitaab me mulaheza farmaiye. 

Hazrat Khaja mahbbob Allah rz ka zikr yooN to bohat see 
kutub me milta hai magar aapki mukammil aur tafseeli 

seerat Hazrat sayyidi o maulayi Syed Mohiuddin Husaini 
qibla rh ne "Guldasta e Tajalliyat" ke naam se tehreer 
farmaya. ChuNke ye kitaab urdu zubaan me tehreer kee 
gaee aur fee zamana nasi e nau zubaan e urdu se ziyada 
shaGaf nahi rakhti isiliye Riyaz e Madina Publications ne 
Guldasta e Tajalliyat se aapki seerat ke chund aham pehloo 
ka translitertation kiya hai, taake har tabqe ke log 
Khusoosan naujawan aap ki seerat ko padheiN , samjheiN 
aur is par amal kareiN aur apni zindagiyoN ko kamiyaab 
bana sakeiN. 

Mai apne biradaraan Maulvi Syed Waseq Hussaini Wali 
pasha sahab, Maulvi Syed Ahmed Ali Moinuddin Burhaan 
Qadri aur Maulvi Syed Sultan Mohiuddin Hammad Qadri 
Sahab ka shukr guzaar hooN jinhoN ne is kaam ko manzil 
tak pohchaya . Allah Ta'ala se dua hai ke hum se ilm e deen 
ki khidmat leta rahe. Ameen 

Gada e Bargah e Mahboobi 
Hakeem Syed Mohd osman Hussaini Zaki 

MUKHTASAR KHAANDANI HAALAAT 

NAAM-O-NASAB 

Aapka Ism-e-Mubarak HAZRAT SYED MUHAMMED SIDDIQ 
HUSSAINI (RZ) KHAJA MIYA Takhallus (Pen Name) KHULQ. 
Almuqatib Minallah MAHBOOBALLAH. 

Aapki Wiladat e baa sa'adat 29 Shaaban Ul Muazzam 
(1263 Hijri) meiN hui. Madah Tareeq-e-Wiladat 
"CHARAG-E-HIND" hai aur Lutf ye hai ke 
"CHARAGH-E-MADINA" Sann-e-Wisaal Nikalta hai. 

Aapke Wadlid-e-Majid HAZRATH SYED MUHAMMED 
PARVARISH ALI ALMAROOF-BA BADSHAH HUSSAINI QIBLA 
(RZ) IBN-e-HAZRATH SYED HYDER ALI (RZ) YahaaN Se 
Silsila-e-Nasab 20 waastaoN se HAZRAT SYEDINA IMAM Iss 
tarah aap Saadaat HUSSAINIYA Se haiN. Hindustaan 
Bilkhusoos Deccan meiN Sadaat meiN Aksariyyath 
HussainiyaoN hi ki hai, Hasani Sadaat bohat kam haiN. 
BaaZ Ahle Arab ka ye khayaal hai ke Hindustaan meiN 
Sadaat ka Wajood hi nahi, Haqiqath perr Mubni nahiiN Jiss 
tarah Islam Roo e zameen perr Goshe-Goshe Phaila Isi 
tarah Farzandaan-e-lslam aur Aale SYED UL ANAAM 
(SAWS) Bhi Qitta' e Zameen per phaili. JahaaN Sahulat 

payii Qayaam Farmaya aur wohi inka Watan Qaraar Paya, 
Aajtak inki Aulaad WahaaN Maojuud hai. 

Bayaan kiya jaata hai ke Iss Zamane meiN ekk Habeeb 
Sahab Arabistaan se Aaye Hue the. ChuNke Jamia'adar Aur 
Inke Muta'alliqeeN HZT KHAJA MAHBOOBALLAH(RZ) Ke 
Nasabi A'etebaar ke Alaawa Zohd o Taqwa ki wajah se Bhi 
Azmat kiya karte the, Isiliye Naowarid Habeeb sahab ne 
Aapke Mutalleq Istefsaar kiya to logouN ne Jawaab diya ke 
yeah yahaaN ke Habeeb haiN. Inn Habeeb sahab ne apne 
khayaal ke mutabeq Nihayat Tahqeer se jawaab diya ke 
Hindustaan meiN Habeeb kahaaN se Aaye, khair Waqeh 
Raft-o-Gazisht. 

Raat Habeeb Sahab Mazkoor ne khwaab meiN dekha ke ek 
wase'e Maqaam hai jis ke eik Jaanib hujraah hai, Hujrey 
per chilman lagii hui hai Aur HAZRATA SAIYIDIT-UN-NISA'A 
ILL AALAMEEN (RZ) iss meiN Raonaq Afroz haiN. Inn 
Habeeb sahab ne Salaam Arz kiya toh salaam ka jawaab 
dete hue Hukm hua ke baith JaO, MaiN YahaaN Apne 
Bachhe ka Wa'aZ sunne Aayi hooN turn bhi suno. Yeah 
palat kerr dekhe toh Qareeb meiN ekk Takht Bichha hua 
Dikhai diya Jiss perr HAZRATH KHAJA SYED MOHD SIDDIQ 
MAHBOOBALLAH (RZ) Tashreef rakhe hue Wa'aZ farma 
rahe the. 

Jabb yeah Khwaab se beda'ar hue toh Tauba ki aur sab se 
apna Khwaab Bayaan kiya Aur Farmaya Ke Woh Beshak 
Barhaq Saadaat haiN , mai Ghalti perr tha. Chunache uss 
rozz se khud woh Habeeb sahab bhi HZT ki Bohat Tazeem 
wa Takreem karne lage. 


HAZRAT KE ALQAAB 

Hazrat ko ba zariya e Kashf Darbaar-e-Risaalat (SAWS) Wa 
Darbaar-e-Ghousiyat (RZ) se Muqtalif ALQAB Jaise 
MAHBOOB ALLAH, TAJ-UL-AU LIYA, RAHMAT ULLAH, 
BARKAT ULLAH, HIBBAT ULLAH, ABDUL QADER SAANI, Is 

Tarah (25) KHITA'AB Sarfaraaz hue, jinhe aapke silsile ke 
aksar Hazraath Bataor-e-Wazeefa rozana Wird Rakhte hai 
Jiss meiN Ajeeb-wo-Ghareeb Barkaat haiN. Harr Ism ekk 
kha'as kaifiyat ka Pata deta hai, Minjumla Aur khitabaath 
ke Abdul Qader Sani ke khita'ab se Mutaleq Riwayat hai ke 
HZT ne Irshaad Farmaya ke jabb yeah Khitaab mujhe 
Darbaar-e-Risa'alat ma'ab (SAWS) Se Sarfaraz hua toh 
maiN Pareshaan tha ke abb maiN kiss tarah HAZRATH 
PEERAAN-E-PEER(RZ) Ki Baargah meiN Haazir Ho sakunga, 
kahiiN mujh perr Itaab na Hojaye ke abb toh Barabari ka 
daawa hai. Iss khayaal ne Mujh per iss Qadr wahshat taarii 

kardi ke iss ka izhaar Na-Mumkinn hai. Yeka-Ekk HZT 
PEERAAN-E-PEER GHOUSE-UL-AZAM (RZ) Ko Dekha ke 
Irshaad Farmaate hai KHAJA MIYAN! "PareshaaN kyuN 
hote ho Mureed wohi hai jo Apne Murshid meiN Puuri 
Fanahiyath haasil Karle". Iss Inayat ke Irshaad se Mujhe 
behadd Masarratt hui aur Tamaam Pareshaani Jaati Rahii. 
Iss Waqi'a ki Hzt ke Khulafa, Mureedeen se Muta'ddad 
As'Haab ne Riwayat ki hai, Iss waqiy'a e Pareshani Se Do 
Umo'or perr Raoshni Padti hai. Ekk toh pehluu'ey Adab 
keah sach hai. 

. ??? . 

Doosrey Fanaiyyat Taamah ke Haqiqatan Hazrath ka Dast 
Haq ParasT Goya HAZRATH PEERAAN-E-PEER(RZ) ka Dast 
Mubarak hai Aur Aapka wajood Inka Wajood hai. 

"AISA FANA'A HOON AAP MEIN YA SHAH-E-AULIYA, 

SABB BOLTE HAIN SOORAT-E-PEERAAN-E-PEER HAI" 

Iss ka mazeed Suboot Waqiya'at Aur Halaat se bhi milega 
Jiss ko Humney Apne-Apne Muqa'am'Aat perr pesh kiya 
hai. Khusha-khismat Unke Jinn ko ye Daaman Naseeb Hua. 

HAZRAT KE MUTA'ALLEQ PESHEEN 
GOIYAAN 

Hazrat ki wilaadat se Qabl Aapki Walida-e-Maajeeda'h ne 
Bazamana-e-Hamal Khwaab meiN dekha ke, Jholi meiN ekk 
Ladka hai jiski Doree SYEDATUN NISAA ILL AALAMEEN (RZ) 
ke Dast-e-Mubarak me hai. Iss Doree ko Aap Hila rahi haiN. 
Aapki Walida'h-e-Maajeeda'h Farmaati haiN ke Mujhe 
Dekh kerr HZT SYEDA(RZ) ne bulaya, iss Jholii ki Dorii Mere 
Haaath meiN dee Aur Irshaad Farmaya ke "yeaH Hamara 
Bachha hai Iski Chand Rozz Khidmat karke Hamare Paas 
Chalii Aao". 

HZT SYEDA(RZ) ke hukm ki tameel meiN, mai Jhula 
Jhulaane lagi. Jabb Aap Khwaab se Bedaar hui toh Apne 
Shohar HZT Syed Muhammed Badshah Hussaini Qibla(RZ) 
se Khwaab Arz kiya. HZT ne Khwaab sunkerr Ta'beer dii ke 
"Tumko Ladka Hoga, jiss ki dorii HZT SYEDA(RZ) ne tumhe 
Sarfaraaz Farmaii hai Aur humm iss bachhe ki khidmat ke 
liye Ma'moor kiye gaye hai". Chunache waisa hi hua ke 
HZT ki Wiladat e Baa sa'adat hui. 

Aapki Walida e Maajeedah, Aapka behadd Adab Farmaati 
thi. Jabb aap bahar se Andar Tashreef laate toh 
Sar-Wa-Khadd Uthh kerr ta'zeem Farmaati aur Farmaya 

karti ke yeah wohi Sahabzada hai jiski Nigahbaani keliye 
SYEDA(RZ) ne Mujhe Muqarrar Farmaya hai. chunaNche 
Jab aap Apne Wa'Iid-e-Ma'jidd ke Ba'ad Sajjada-Nasheen 
Hue Toh Aapki Walida e Maajeeda'h ne Aapke Dast e 
Mubarak perr Tabarrukan Tajdeed-e-Bai't ki. halaNke is se 
pehle Aap Apne Jadd-e-Amjad Hzt Moulana Mir 
Shuja'uddin Hussain Qibla(RZ) se Bai't theeN. 

Dard'zadah se Qabl hii Aapke Nana Qutub-ul-Hind Hazrath 
Moulana Mir Shuja'uddin Hussain Qibla (RH) Apne Potii Ke 
Ghar Aane Waaley ki Pazeeraiiy keliye Tashreef lachuke 
the. Wiladat ke Baad Apne Qurratul ain Lakht-e-jigar ko 
Goud me lekar Dono AaNkhaoN perr Bosa Diya Aur Aapki 
Walidah se Mukhatibb Hoker Farmaya " AmmaaN! yeah 
Bachha baRii Shaan Waala hoga". Aur Aksarr Jabb Tashreef 
Laate Apne LaaRley Nawaa'se ko Goudh me lete, Baht 
Mass'arrat ke saa'th Dua Diya Karte. Ekk Daf'a Qurd'Saali 
hi meiN Aapne Apne Dast-e-Mubarak Se Apne Mahboob 
Nawaa'se ko Gullatti bhi ChaTaii. 

Aapke Walid-e-Majid ne ekk rozz Khwaab dekha ke 
Abdullah Bin Ali Jame'daar ki diyoDhi ke Mashriqii janib 
Apne Makaan ke Khareeb Zameen se AasmaaN Takk ekk 
Nooraani sutoon KhaRa hua hai. Subah ko Bedaar hote hii 
Aapne Farmaya ke Iss Khwaab ki Ta'beer yeah hai ke 

HAMARI AULAAD KA NOOR SHEHRE AAFAAQ HOGA". 


Baad meiN iss Khwaab ko HZT ne Abdullah bin Ali 
Jamedaar (marhoom) se (Jo Hzt ke Be'hadd Mutt'aqid the) 
Bayaan farmaya toh Jamedaar ne Iski Ta'beer ye samjhi ke 
WahaaN Masjid Ta'meer Karwaana Chahiye. ChunaNche 
Hazrat ki Ijazath Se Isi Muqaam perr Ekk Masjid Ta'meer 
Karaaii, Aur Iska naam "MASJID-E-NOOR" Rakha. Ekk Rozz 
HazraT ne apne Mureedeen se Farmaya : " ke Abdullah bin 
Ali Jameidaar se jo khwaab Mai ne Bayaan kiya tha wo 
Khuda Taa'ala ke Anwaar aur RahmathaoN ka Nuzool tha 
jisse Humm Sarfaraaz hai Aur InshaAllah-Al-Must'aan 
Humaari Aulaad bhi Rahegii. Humare Aur Humari Aulaad 
ke Fuyuz se Sarzameen-e-Deccan Raoshan Hojayegi". Iss ka 
inkeshaaf Parwardigaar-e-Aalam ne Apni Inayat se Khwaab 
meiN Farmaya tha lekin Jameidaar ekk Sifh'ai Mi'zaaj Arab 
hai. UnhouN ne Isse Masjid Banane ki Ta'beer lii. KyuNke 
Yeah bhi Ekk Neik kaam tha Isliye Maine Iski Tar'deed 
Munaasib Na Samjhi, Abb Isi Masjid ke Roobaroo HZT ka 
Mazaar hai, JahaaN Anwaar-e-llahi ka nuzool kai Saal 
PeshTerr(pehle) Aalam Rouya(khwaab) me Dikhladiya gaya 
tha. 

HAZRAT KA ILM O FAZL O 
SHOUQ-E-MUTA'UA 

Hazrat Hafiz o Qa'ri the, Fann-e-Tajweed meiN Aapka 
Silsila e Riwayat HZT Moulana Mir Shuja'uddin Qibla(Rh) se 
Milta hai. Arabi, Farsi, Adab Nihayati Behtarr tha. Manntiq 
Falsafa Hai'yatt Sabb meiN HZT ko Khaass Dakhl tha. 
Tafseer, Hadees, Fiqh meiN toh Acha Tajruba tha. HZT ki 
Ibtedai Taleem Hazrath Moulvi shah Ali Sahab (Rh) Wa 
Hazrat Shamsllddin Sahab FAIZ (Rh) . Min baad Hazrat 
Moulana Niyaz Muhammed Sahab (Rh) Wa Hazrat 
Moulana ZamaaN KhaN sahab Shaheed (Rh) ke Paas 
Takmeel ki. Aapke Hamm Sabaq Hazraat meiN se Ekk 
Moulvi MaseeH-UZ-ZamaaN khaN Sahab (Marhoom) (Jo 
AALA-HAZRATH (Marhoom) ke Us'taad aur Hzt Shaheed 
Sahab (Marhoom) ke bhai they. Hazrat Aksar Apne 
Asaateza ke Mutalleq farmaate the ki "Moulvi Niyaz 
Muhammed sahab (Rh) Muttabahr A'lim the aur Hzt 
shaheed sahab (Rh) Talib IlmaoN ki Ta'leem aur 
Nigah'dasht meiN khaass Maleaka rakhte the". HZT ka 
Fiqhhi Maslak Hambali tha. Ibtedai meiN 
Hanafi-al-Mash'rabb the, lekin Baad meiN Barr 
bina-e-Hukm Ba'tini HZT ne Tab'deel-e-Mashrabb farmaya 
aur "FIQH HAMBALI" meiN ekk kit'aab Mousoom ba 

"ZAAD-E-AKHIRAT" Nihayath Salees urdu meiN Sharah wa 
Bast ke saath Tas'neef farmayi Jo Kit'aab-al-Ta'Iaaq takk 
hui thi ke HZT ne Parda Farmaya, ChunaNche ye kitab isi 
hadd takkTaba' bhi ho chuki hai. 

ChuNke abb HZT ke Tabdeel e Mashrab ke Muta'leq 
taz'kerah ChiRR Chuka hai iss Liye yahaaN ekk waqiye ka 
likhna bejaa na hoga. HZT ne jabb Tabdeel-e-Mash'rabb 
Farmaya toh bar bina e hukm e batini Aapne apne tamaam 
murideen ko bhi tabdeel-e-Mashrabb ka hukm farmaya. 
Aksarr as'haab ne Fao'ran ta'meel hukm ki lekin HZT ke 
Bradarr Khud Hazrath Moulana Syed shah Muhammed 
Omer Hussaini (Rh), Mazhab Hanbali Ikhtiyaar karne meiN 
kuch Muta'ammul the aur yeahi arz karte rahe ke " HZT! 
mujhe Hanafi Mazhab ke MasaiL yaad haiN aur Hanbali 
Mazhab ke masail yaad nahi, Isliye Ta'mmul hai". Isi 
daoraaN Mai Moulana MoUsoof ne Khwaab dekha ke 
Huzoor Ghouse-e-Paak(RZ) Tashreef farma hai aur saamne 
aap bhi Haazir hai. Hazrat peeraan-e-Peer(RZ) Aapse 
Mukhatibb hoker Irshaad farmaate hai ke "KyuN SYED 
OMER, Maine tumse kitni daf'a Hanbali hone ke Liye kahaa 
lekin Tumm Abtakk Hanbali Nahi hue". Moulana ne 
Ja'waab meiN Wohi Arz kiya ke Mujhe Hanafi mazhab ke 
Masail yaad haiN, Hanbali mazhab ke Masail Yaad nahi 
Isliye Pass-o-Pesh hai. Iss perr HZT PEERAAN E PEER (RZ) ne 

Irshaad Farmaya ke 


Wo Aise kitne hai? Aao Mai Abhi tumheiN Batae deta 
hooN". Isske baad Wudhu, Namaz WaGaira ke Masaail 
Muqtasar taor perr Samjhae. Iss khwaab ke Dekhte hii 
Subha Moulana Maosoof HZT ki Khidmat Mubarak MeiN 
khwaab Arz karne Haazir hue. Aapne Mulahiza farmaate hi 
Irshaad farmaya ke dekho "chunnu-MiyaaN! (Hazrath Syed 
Omer Qibla Ko HZT Isi Naam se Yaad farmaate) Daleel 
lekar Aarahe haiN" Aur Aate hii farmaya ke "haaN! Kaho 
Kya khwaab dekha". Maine Apna tamaam Khwaab Arz kiya 
Aur Isi Rozz se Hanbali Hogaye. Iss Waaqiye se Natije ke 
taor perr Do bateiN maloom hoti haiN, 

Ekk toh ye ke aapka hukm Darbaar-e-Ghousiyath ke Hukm 
ke Mutabeq tha. Doosre Yeah ke HZT ko Fanaiyat Tama'h 
haasil thi. HZT ka harr Hukm Goya ke HZT 
PEERAN-E-PEER(RZ) ka Hukm tha Aur Aapke Saamne Jo 
kuch Arz kiya gaya Woh HZT PEER DASTAGEER Se Arz 
karne ke Barabar tha KyuN ke Moulana-e-Mam'douh Iss 
khwaab se peshtarr koi Hukm Darbaar-e-Ghousiyath se 
nahi Mila tha. haaN HZT MAHBOOB ALLAH (RZ) ne farmaya 
tha Aur Iss Hukm ko Bargah e Ghousiya Ne Apna Hukm 
farmaya. 

FANN-E-TASAWWUF 


Hazrat ko fann-e-Tassawwuf se khaass dilchaspi thi. Aur iss 
meiN yadd e Taola haasil tha. Hazrat moulana Hasrat (RH) 
farmaate haiN ke Mai kabhi qadam-Bosi keliye Haazir hota 
toh Aap Masaail e Tassawwuf Perr Taqreer farmaate Aisa 
maloom hota ke goya llm ka samandar behh raha hai, 
Basaa Auqaat Mujhse Irshaad hota ke "Maolvi (HZT 
MahboobAllah Sarkaar(RH) Moulana Hasrath ko Isi Laqab 
se yaad Farmaate the Aur Yeah iss Zamaane ka Diya hua 
Laqabb hai Jabb ke Moulana Bohat kamm Umr the. HZT ke 
Iss Laqab se Yaad farmaane Ka Yeah Asr hua ke Aaj 
Moulana Aise Moulvi hue ke jinn ki Bulandi Hyderabad 
meiN toh kya Hindustan meiN Nazeer Milni Dushwaar hai) 
FalaaN Mass'leh ke Mutall'eq FalaaaN kitaab meiN kya 
Likha Aur iska kya Matlab hai ?" . Mai Arz karta ke Iss 
Tarah Likha hai Perr aap iss masleh ki Taffh'eem farmaate 
aur aisi naee naee BateiN farmaate ke Kisi Kitaab meiN Kisi 
Musanniff ne Bhi nahi Likhi thi, Isi Taffheem ka Aaj yeah 
Asar hai Ke Mai Badi se Badi kitaab dekhta hooN aur jiss 
Masleh Perr Nazar padhti hai Aisa maloom hota hai ke 
Jaise koi Nayii baat Nahi hai. 

FANN-E-TIBB 


Aapko Fann-e-Tibb meiN bhi Dakhl tha. ChunaNche Aapne 
Ekk kitaab Nuss'qa jaat wa GhairaH ki bhi Tahreer Farmayi 
hai Jo ghair Matt'buah hai . Hazrat Moulana Muhammed 
Abdul Muqtadir sahab Siddiqui FAZL (RH) Farmaate hai ke 
maine HZT se hii suna hai ke Fanne-Tibb Bazariya e Kashf 
Haasil Hua. Iski Mazeed tass'deeq Kitaab Nuss'qa jaat se 
Hoti. Ak'sarr Farr'moudah Hazrat Suroor e Aalamm'yaaN 
(SAWS) , Farr'moudah Hazrath Moula Mushkil Kusha (RZ), 
farr'moudah Peeran-e-peer(RZ) tah'reer Farmaya tha. iss 
Kitaab ke Akk'sarr o beshtar Nusqe Nihayat mujarrabb o 
Zood Asar Saabit Hue Aur Baaaz Nuskhe jaat Toh Aise Bhi 
hai ke jinnko dekhne ke baad Aql HairaaN Hojaati hai. 
Bohat se Atibbaa ne Inn NuskhaoN ka Tajjruba kiya Jiss ka 
Tafseeli bayaaN InshaAllah Al'mustaan Maal'ejaat ke Baab 
meiN Aayega. 

Khushnaweesi (Khattaati) 

Aapko Khushnao'weesi meiN bhi acha Daql tha Jiss ka 
Aapke tehreeraat se Pata Chalta hai Aap ke Likhe hue Baaz 
Khatt'aat bhi Iss Waqt Moujood hai, Qalam meiN Khaaas 
Kaifiyat hai. Kasha'shaoN aur dawa'irr meiN Khaasa 
BaaNkpann hai, Jiss ko iss fann se Thoda bohat bhi lagaau 

hai wohi Iss ka kuch Andaaza laga sakta hai. Aapke Shikist 
qalm MeiN bhi ajeeb BaaNkpann wa Pokhtagi hai. Arabi 
meiN Sulus wa Yaquut bhi Khoob Jaaante the, baaz Arabi 
khatt'aat bhi Aapke Likhe hue Maojood hai. Aap Nuskh o 
Nasstaliq meiN bhi Bakhuubi maharatt rakhte the. Iss farm 
meiN Aapko Moulvi muhammed Hussain Sahab 
Haft-Qalam se Talamm'uzz haasil hai jo iss Waqt ke 
Mumtaaz Khush nawesiyaoN meiN shumaar kiye jaate the. 

Fann-e-Aatishbaazi waGairah 

Fann-e-Aatishbaazi Wa SaabuuN Saazi Waghairah meiN 
bhi aapko dakhl tha. ChunaNche iss fann meiN bhi Aapne 
Ekk Risalah Tahreer kiya Jo Ghair mattbuah hai. Iss fann 
meiN Aap HZT Shamsuddin Sahab Faiz ke shagird haiN. 

Hazrat ko muta'ela e kutub ka behad shauq tha aur is se 
khaas dilchaspi thi, ghanToN muta'lea me masroof rehte 
they , hazrat qibla gaahi maddaziallhu (yahya pasha hzrt 
rh) farmatey hain k hazrat rh ki aksar aadat e shareefa thi 
key jab mutalea' farmatey to donoN kohniyaaN zameen 
par Teik kar tashreef rakhtey aur kitaab saamney khuli 
rehti chunaNchey, hum ne hazrat ko isi tarha tashreef 
rakhte hue mutale'a me musalsil chaar chaar ghantey 
munhamik dekha hai. Hazrat hukke ke aadi they. Mutalea 

keliye tashreef rakhte to huqqa saamne rakha hota ek 
aadh kash aap kheenchtey aur mutalea me masroof 
hojatey to is qadr inhemaak hojata key huqqa thanDa 
hojata magar hazrat ko khabar tak na hoti. Phir jab khayaal 
aata aur neecha utha kar kashsh lagatey to huqqa jal gaya 
hota farmatey k " arey Huqqa thanDa hogaya". 

Basaa auqaat mujhe yaad farmatey key " Yahya Huqqa 
bhardo" ( chunanchey mai aksar Hazrat ki khidmat 
mubarak me raha karta tha aur Huqqey ka khaas andaaz se 
bharna hazrat hi ne bataur e khaaS sikhaya bhi tha isliye 
aksar mujhe hi yaad farmaya kartey they kyunke doosroN 
ka bhara hua Huqqa pasand na aata tha) mai fauran Hukm 
ki ta'meel karta. Phir aap ek aad kashsh kheenchtey aur 
muta'le me mashGool hojatey. Phir Huqqa thanda hojata. 
Isitarha kaii kaii baar Huqqa bharne ki zaroorat hoti. Aksar 
auqaat letey huey bhi muta'lea farmatey they. Aapke 
tamam kutub khaane ki kitaabeiN Gair mujallid haiN jo 
mujallid bhi theiN inki peish qeemat jildeiN toD deeN 
kyuNke leTey huey muta'le me mujallid kitaab takleef dey 
hoti. 

Aapka kutub khaana behadd wasee' tha lekin bawajood 
iske bhi aapko is qadar shauq tha key koii achi kitaab nazar 
se guzarti to aap khareed hi letey, chunaNchey har maah 

ek do nayii kitabeiN zaroor khareed farmatey rehtey they. 
Maulana syed abdul jabbar sahab qadri (jinko Hazrat se 
bait haasil thee ) bayaan farmatey they ke ek roz Hazrat 
chowk tashreef ley gaey, mai bhi saath tha. Eik sahab ek 
kitaab liye baithey they aapne isko mulaHeza farmaya aur 
inse daam poochey. unhoN ne qeemat kuch ziyada bataee 
magar aapne kuch israar na farmya balke mann boli 
qeemat dekar kitaab khareedli. Mai ne arz kiya "ji ! iske 
daam ziyada bataey jarahey haiN" . aapne jawaab me 
farmaya ke " ye jawahir be baha hai inko kon nikalna 
chahta hai lekin nahi maloom ke is becharey ko aisi kya 
zaroorat dar peish hai jo isey bech raha hai". 

Aapke kutub khaane ki tamam kitaboN ko dekhne se 
zaahir hota hai ke ek kitaab bhi isme aisi nahi jo hazrat ki 
nazar se na guzri ho aapke kutub khaane ki kitaabeiN to 
yaqeenan aapki nazar se guzri hi hoNgi. Maulana Hasrat rh 
, farmatey haiN ke mai ne apne walid e majid rh ki zubaan 
se baarha ye alfaaz sune haiN ke " apne kutub khaane ki 
poori kitaabeiN mai ne nahi dekhiN magar khaja miya 
sahab rh (yaani hazrat ) ne poori kutub dekhliN haiN 
kyuNke hazrat aksar apne behnauii ( hazrat maulana abdul 
qader sahab) key paas ki kitaaebiN musta"ar laakar 
mulaheza farmatey aur baad mutale'a waapas farma diya 
kartey they. Aap mutale'a bhi bohat teiZ farmaya kartey 

they aur aapka hafiza bhi bohat qawi tha . chunchey ek 
waqt Hazrat apne behnoii ( maulwi sahab mausoof) key 
paas se ek zakheem kitaab laaey aur isi roz shaam tak isko 
waapas farmadiya. Maulwi sahab mamdooh ko khayaal 
guzra ke Hazrat ne shayad poori kitaab ka mutale'a nahi 
farmaya kyuNke is qadr thodey arsey meiN poori kitaab ka 
dekhna mumkin nahi . dossri data' jab Hazrat se mulaqat 
hui to maulwi sahab ne daryaaft farmaya ke " kya aapne 
ye kitaab poori dekhli ? aapne jawaab meiN farmaya ke 
"haaN! Mai ne poori dekhli " maulwi sahab is jawaab se 
behadd mutahayyar huey . mukhtalif mazameen se 
mutaliq jis par isme behes kee gaee hai istefsaar farmaya 
ke aapne falaaN masley ko mulaheza farmaya ? to aapne 
jawaab meiN iski poori wazahat farmaii ke haaN! Is baarey 
meiN is tarha likha hai baaz baaz waqt to aapne kitaab ki 
poori poori ibarat suna dee. jis key baad maulwi sahab ki 
hairat ki koii intehaa thee ke is qadr qaleel aresy meiN 
jiske kaamil mutale'a hi meiN shubah horaha tha wo kitaab 
goya yahaaN Hifz hochuki thee. 

Hazrat ki sair o siyahat 

Aapki aadat e shareefa thi ke aksar beroun shahr kisi baaG 
waGaira ko ma' zanana tashreef ley jatey aur hafta ashra 
qiyaam farmakar waapas hotey. Is tafreehi safar me 

shayad ye khayaal peish nazar hota ke mard to aksar bahar 
nikaltey hi rehte haiN lekin aurtoN ko aise mawaqe' kam 
pesh aatey haiN jis ki wajah se aksar unki sehat mutasir 
rehti hai.zehra bee saheba ( hazrat ki parwarda) bayaan 
karti haiN ke aap aksar pahaDee shareef ko mama ramzani 
ke makaan me jis me ab sarkaari madarsa hai, tashreef key 
jate they. Hafta ashra qayaam farmatey. Zamana e qiyaam 
me pakht o pazz ka intezaam bhi aurtoN ke zimme na 
rehta balke mardana me peerbhaiyoN ke tafweeZ 
farmadiya karte taake aurtoN ko saer o tafreeh ka acha 
mauqa miley . iske alawa bhi doosre baaGoN me baarha 
tashreef ley gaey haiN. Jab kabhi kisi baaG ko jaane ka 
irada hota to sarkari rath khana se rath matlooba me talab 
farma letey kyunke us zamane me shahan e salaf ki 
miraa'at sarey sawariyaaN muazzizeen ko matlooba me 
mila karti theeN. 

Ekk daf'aa aap ma'a mutalliqeen apne phuphere bhai 
hazrath mufti Mehboob Nawaz ud daula marhoom ke 
bagh waqi'a dargah hazrath Hussain Shah Wali (rh) ko 
tashreef farma hue. Aap ke humrah aap ke teenoN bhai 
aur channd murideen bhi the iss zamane meiN apke mehel 
me haamela theeN, tashreef lejaane ke kuch arsa baad 
bhhi aapne merajia't ka iraada farmaya aur hukum diya ke 
raat magwayi jayiye, humm aaj hii waapass jayenge. 

Tamaam bhaiyaoN ne Arz ki HZT Aaaj Ekk rozz raoqaff 
farmaiye toh kail humm sab hamrah rakaab waapass 
hosakenge. Aapne jawaab meiN farmaya ke nahi! HameiN 
aaj jaana Zaroori hai, Turn logg kal Aasakte ho. MaiN Aaj 
nahi Thair sakta, HZT ko rokkne ki Bahot koshish ki gayii 
lekin nakaam rahi., Raat Ayii Aur Aap sawaar hoker daolat 
khana ko waapass hue Aapke mahel meiN Farmaati thi ke 
jiss waqt mai wahaan Se nikli Uss waqt takk meri tabiyat 
bilkul saaf thi, kisi qism ki koi takleef naa thi lekin jo hii 
maiN ne makaan ke darwaaza meiN qadam rakha mujhe 
Dard-zadah mahsoos hone lage Pichli ko Zachgi hogayii Aur 
aapke Manjle Sahebzaade (HZT QIBLA(rh)(Hazrat yahya 
pasha rh) Tawallud hue iss waqt Sabko ma'loom hua ke 
aapne jo Ujjlat (jaldi) se waapsii ka qasad farmaya tha iss 
ka maqsadd yehi tha warna jungle ke Muqaam perr baRii 
dushwaariyaoN ka saamna hota. 

Barhana sahab Naami HZT ke ekk Khadim Bayaan karte the 
ke Mai HZT ke Humraah Baagh Dargah HZT Hussain shah 
wali sahab(RH) meiN tha , Jabb HZT waapiss hue tuh maiN 
wahiN aapke biradraan Azeez ke saath Thaira tha . garma 
ka maosam hone ki wajah hum sab zeir-e-SamaaN leTey 
they aur humeiN aasmaan me baar-baar Raoshni Dikhayi 
derahi thi . Doosre Rozz Jabb HZT ke Sabb Biradraan 
sahebaaN baaG se Waapass Hue toh mai bhi hamrah aaya. 

Aapne Mujhse Daryaaft farmaya ke "tumheiN raat meiN 
kuch tamasha dihayii diya" maine raat ka tamaam 
waqiya'a Arz kiya ke "Waqa'yii raat meiN muta'addad 
(kaii) data' Aasmaan perr raoshni dikhayii dii". 

Iss wiladath ke baad do-teen rozz takk HZT ka yeah haal 
tha ke thode-thode Arse se Baithe-baithe Yeka-ekk 
Saro-khadd uth khaRe hote. Ba'az hazraat ne pareshaan 
hoker Arz kiya ke HZT iss tarha baar-baar KyuN utth khaRe 
hote.haiN . Mizaaj e mubarak nasaaz toh nahi? Toh aapne 
Jawaab diya ke nahi , Buzrugaan-e-Deen Mubarakbaad 
Dene keliye Tashreef laate haiN toh ta'azeemann uth 
khaRa hona paRta hai. 

MUJAHIDAAT 

RIYAZAT WA ITTEBA' E HUKM 

HZT ka harr fei'l hukm ki ta'meel meiN hota tha 
ChunaNche HZT qibla(Hazrat yahya pasha qibla Rh) bayaan 
farmaate haiN ke HZT ba'az waqt khaane keliye Tashreef 
rakhte aur Luqma uThate-uThate haath rokk lete. Baa'z 
dafa' ek aadh Luqma uthate aur haath roklete magar kabhi 
Aapne ye nahi farmaya ke mujhe khaana na khaane ka 
hukm horaha hai. Balke umooman khaane ya saalan ke 

pasand khaatir na hone ka uzr farmadete. Aksarr Auqaat 
iss tarha Aapne AaTh-AaTh rozz khana tanawwul nahi 
farmaate, aapke khaana choRne ki ittela jabb hoti toh 
aapke bhaiyaoN aur khushdaman saheba ke paas se khana 
Taiyaar hoker aata lekin aap kisi khaane ko bhi pasand na 
farmaate phir jabb hukm hota toh Ghar meiN jo kuch bhi 
maojood hota talab farmaate aur ta'reef farmaate hue 
Tanawwul farmaaya karte. Ya kabhi khushdaman saheba 
wa Khusr sahab (Rh) tashreef laaker khud Majboor karte 
toh khaaliya karte magar kabhi izhaar na farmaate ke abb 
takk mujhe khaane ka hukm nahi tha aur abb hukm hua 
hai. Bayaan kiya jata hai ke jabb kabhi HZT khaana 
choRdete toh aapke mahel meiN behad pareshaan rehte, 
khudd saamne baith kerr saalan taiyaar karwaate, Muqtalif 
as'haab ke paas se taiyaar karwaaker mangwaate ke kisi 
tarha aapko pasand aaye aur kuch tanawwul farmaale 
lekin jabb ye tamaam koshisheiN nakaam hote toh bahot 
ghamgheeN rehte. Jabb takk ke aap khana tanawwul na 
farmaate, akksarr roti rehti. 

HZT ke Iss tarha kisike paass ke khaane ko pasand na 
farmaane per kamm samajh nadaan ahl e biraadri aapki 
shaan meiN kabhi gustakhiyaaN bhi karjaate ke "khaja 
miyaaN baRe badd Mizaaj haiN". Naozibiilah Minha. Lekin 
aapko kisi ki parwah na hoti. HZT Qibla(RH) Bayaan 

farmaate hai ke haalaNke aap aaTh-aaTh rozz siwaaye 
Huqqah, Paani ya Chai ke kuch Tanawwul na farmaate the 
lekin Aapke Chehre-e-Anwar perr bhook ke aasaar aur 
tabiyat per passti kii kaifiyat na maloom hoti thi. 
ChunaNche Aapke iss tarha khana na khaane per Aapke 
Biradraan-e-Azeez baaz data' Majboor karte toh aap 
farmaate "Mere Khaana na khaane se kya turn mujh meiN 
kuch Passti, Kamzori Mehsoos karte ho? Mai bilkul Acha 
hooN Chal-phir sakta hooN, Barkhilaaf isske Agar Turn na 
khao toh kamzor hojaoge Iss liye mlljhe apne Haal per 
ChhoRdo". Aapne Baaz auqaat Kaii-kaii rozz jungalaON 
meiN riyazateiN farmaayii hai. ChunaNche eik waqt aap 
ghar se tashreef ley gaye. Do-chaar Dinn guzar gaye Kisi ko 
khabar na hui ke kahaaN tashreef farmaaye hue haiN? 
Khadimaan e khaass aur Muhibban-e-Zawi Al-iqtesaas 
aapki talaash meiN sarr-gardaaN the. Bohat se Muqamaat 
per jahaaN aap Akserr tashreef lejaaya karte the DhooNda 
gaya magar kuch pata na chala. Ekk hafta isi tarha guzar 
gaya . AaThweiN rozz khud hi tashreef laaye. Aapke bhai 
(HZT Makki sahib Qibla(Rh) ne daryaaft farmaaya ke HZT ! 
KahaaN tashreef farma the ? Humm ne AaTH Rozz takk 
aapki behad talaash ki lekin kahiiN pata na chala toh aapne 
Muskuraate hue farmaaya ke HZT syed Ahmed Badpa(Rh) 
Ki dargah meiN tha (Yeah muqaam iss zamaane meiN ekk 

Lakh-wa-Daq jungle tha . Atraaf wa Jawanib meiN bohat 
door takk mutlaqann aabaadi na thi. Abb haal meiN 
Risaale ke qayaam ki waheh khaasi aabadi hogayii hai). 
Bhai sahib ne ARZ kiya HZT! maiN wahaaN bhi Haazir hua 
tha. Magar aap Dikhaaee na diye toh Aap ne Farmaaya ke 
HaaaN! Turn jiss waqt wahaaN Aaye The maiN wahaaN 
maojood tha majood tha magar tumm mujhe dekh na 
sakte, toh mai ne arz kiya ke HZT aakhir jungle meiN aap 
kya tanawwul Farmaate the, Toh irshaad hua ke chane 
Waale se Chane waGaira leker khaaliya karta tha. 

Hzt Qibla(Rh), Farmaate haiN ke MaiN Akserr raat meiN 
hzt hii ke paas sota tha, seher meiN jabb kabhi aaNkh 
khulti toh dekhta ke Aap ekk Goshe meiN tashreef Rakhe 
Tilawat-e-Quraan-e-Majeed MeiN mashghuul haiN. Baaz 
Auqaat mai bhi Uth kerr HZT ke baazu baith jaaata. Pichli 
meiN namaaz-e-Tahajjud Ke baad aapke MurideeN masjid 
meiN zikr kiya karte the. HZT ki tilawat uss waqt takk jaari 
rehti jabb takk ke baher Zikr shuru na hota. Jabb baher zikr 
shuru hojaata toh aap bhi chupke se baaher tasreef lejaate 
aur masjid ke goshe meiN sabki nazar bacha kerr tashreef 
rakhte. Jabb zikr khatam hojaata toh phirr isi tarha nazar 
bacha kerr makaan meiN wapass tashreef lejaate. Mumkin 
hai ke iss tasreef farmayii se maqsood tawajjoh dee ho, 
KyuN ke akkser data' aisa hota ke idharr aap baher 

tashreef lejaate aur udhar Zikr kane waalaoN perr ekk 
kaifiyat taari hojaati. 


MAHWIYAT 

Aap ba'az aukhaat ghantaouN mustaGraq raha karte the. 
Maloom hota tha ke goya is waqt aapko is aalam ki 
muta'lleq khabar hi nahi. ChunaNche maulana sharfuddin 
sahab qadri farmateN haiN ke ek dafa' HZT araam 
farmarahe the aur mai paer daba raha tha. Eka ek aap ne 
chaunk kar jaise ke koi neend se bedaar hota hai, mujh se 
daryaaft farmaya ke kaon? Mai ne arz kiya ke ji ghulam! 
Farmaya kon ghulam? Maine arz kiya ji sharf uddin! 
Farmaya kon sharf uddin! Maine arz kiya ji sultan shahi 
wala! Is ke baad ap uthe aur mujhe gaur se mulaheza 
farmaya haaN! Sharf uddin hai, phir ap leiTgae aur mai 
paer dabata raha. Thodi deir na guzri hogi ke phir isitarha 
mujh se aap ne daryaaft farmaya ke kon? Phir mai ne isi 
tarha sarahath ki mai hairaan tha ke aj HZT ne kyuN is 
tarha do waqt mujh se daryaaft farmaya ke itne me phir isi 
tarha teesri martaba bhi daryaaft farmaya gaya. Maine 
phir isitarha arz kiya, tab to mai samaj gaya ke iswaqt HZT 
kisi aur khayal meiN mustaGraq hai aur maiN paer 
dabaraha tha ke aap ke khadim maiman abdulla sahab 
mewah farosh aagaye unhoN ne mujh se kaha ke ap 

namaz e isha se FareG nahi hue haiN jaiye namaz 
padhlijiye. Is waqt tak mai is khidmat ko anjaam deta 
hooN. Mai bohat khoob kehkar utha aur wo paer dabane 
lage. Wo kehte the ke thodi deir na guzri ke mujh se bhi 
HZT ne aysa hi istefsaar farmaya ke kon? Maine arz kiya ke 
khadim Abdulllah farmaya kon Abdulllah? Maine arz kiya 
mewah faroosh? Farmaya kon mewa farosh to maine arz 
kiya charkamaan wala. Iske baad aap uthe aur ghaur se 
mulaheza farmakar farmaya ke turn ho aur phir aaraam 
farmaey isitarha mere namaz se faregh hone tak inse bhi 
teen data' istefsaar farmaya . 

HAZRAT KA ASAR 

HUM A'SR SHUYOOKH PER ASAR 

Bayan kiya jata hai ke ek dafa'aa ap ek mehfil-e-sama me 
tashreef legae jahaaN hazrat mirza sardaar baig sahab (rh) 
bhi tashreef rakhte the jab mehfil-e-sama garam hui to 
hazrat mirza sahab k eik mureed par wajd ki kaifiyath taari 
hui. UnhoN ne apne murshad ko nazar guzrani hazrat 
mirza sahab inka haath isi tarha thame hue aapki khidmat 
me nazar pesh ki aur aapne rupiye lekar qawwal ko diya. 
Jab mehfil barkhaast hue to hazrat mirza sahab apne 
mureed se farmaya ke "jis mehfil me khaja miya sahab 

maujood hoN us mehfil me kisi dusre ko nazar lene ki 
majaal nahi" is waqiye se agar hazrat ki shaan wa azmath 
ka izhaar hota hai to hazrath mirza sahab ki rutbe shanasi 
haqaniyath wa benafsi wa lillahiyath bhi hoyada horahi 
hai. Aapko Hazrat Muhammad shah sahab qibla (rh) se 
behadd muhabbat thi aur wo aksar aapki ta'reef farmaya 
karte aur aap bhi aksar waha tashreef lejate the. Jab kabhi 
ap tashreef lejate to hazrat Mohammed shah shab (rh) 
saroqad uth khade hote aur channd qadam aage badhkar 
isteqbal karte qwah saada waqt ho ya mehfil-e-sama 
chunaNche muta'addad dafa aisa hua ke ap inke paas 
sama ki mehfil me tashreef farma hue aur nazar bacha kar 
peeche hi baith gaye. Lekin jab Hazart bani majlis (rh) ko 
aapki aamad ki ittela' mili to faouran uth khade hue aur 
aapko sadar majlis me lejakar bithaya aur aksar murideen 
se farmaya karte ke "hazrath khaja miya sahab baDe 
zabardast sheikh haiN" hazrat miskeen shah sahab (rh) bhi 
aksar apne murideeN se hazrath ki ta'reef farmaya karte 
the chunaNche ek dafa' ka waqiya hai ke aap hazart 
maulana Ahmed Khair uddin sahab siddiqui (baldeh ke 
mash'hoor wa ma'roof waiz the ) ke waz me tashreef 
farma hue. Hazrath ki aadat e shareef thi ke aksar aapke 
waaz me tashreef lejate aur aapke waaz ko bohat pasand 
farmate the, Maulana (rh) na sirf waiz aalim the balkeh 

saaheb e dil wa sahib e kaif bhi. Aapke paas ki majalis e 
waa'z bohath khaas thi, mahafil me khaas kaif rehta tha. 
Maulana (rh) ko hazrat Miskeen shah sahab (rh) se bait thi 
aur apne peer ke ashiq-e-sadiq the. Is liye apke peer aksar 
waaz me tashreef rakte chunaNche is roz jab ap tashreef 
farma huey to hazart (rh) bhi takht par maujood they. Aap 
mehfil me ek janib baiTh gaey. Asna'a e waaz me ap par 
wajdani kaifiyat tari hui. Hazbe aadat-e-shareef apne 
chaubaGle ke band ko harkat deni shuru ki jouN hi idhar 
band ko harkat shuru hui idhar mehfil par ek ajeeb kaifiyat 
taaree hokar cheekh-pukaar mach gaya . Waiz sahab rote 
rote behosh hogaye. Saamaeen me ek dusre ki khabar na 
rahi. Is ke baad apne wahaaN se barkhast farmaya khatme 
waaz ke baad maulana-e-mausoof ne apne murshad se arz 
kiya ke hazrat aaj ki kaifiyat bohat khaaS thi to hazrat 
miskeen shah sahab qibla ne farmaya "ye tamaam khaja 
miyaaN sahab ki maujoodgi ki barkat thi jo is tarha khair o 
barkat mehsoos horahi thi". 

Hazrat qibla (rh) farmate haiN ke ap ke fateha-e-she youm 
(fatiha e ziyarat) ke rozz sab ko khana khilaya gaya, teen 
pallah ki poaqt hui thi, apke teenau bhayouN ke 
makaanaoN me dastarkhaan bichaey gaye the, subah se 
khala musalsil khilaya jaraha tha. Dopeher me hazrat 
sayyid shaikhain Ahmed sahab qibla Shuttari (rh) wapas 

lejate hue daryaaft farmaya ke khana kab se khilaya jaraha 
hai? Kitni pokht hui hai? tamaam waqiyat jab arz kiye gaye 
to aapki ankhouN me aaNsuN dabb-daba gaye. Apne 
bachashme purnam mazar-e-shareef ki janib dekh kar 
farmaya ke "Aah! khaja miya tumko koi samaj na saka". 

BUZURGAAN-E-SALAF PERR ASAR 

Hazrat qibla (rh), bariwayat abdul-razzaq sahab (jo HZT hii 
ke khadimeen se the) farmaate haiN ke totley Abdur 
Razzaq sahab malegaoN ki jaatra meiN kuch jaanwar 
khareed ne ki gharaz se jaarahe the aur inka khayaal tha ke 
waapsi meiN Qandhar shareef meiN Haji sayeed uddin 
sarwar saiyyaN (Rh) ke mazaaar mubarak per bhi haazir 
honga. Hazrat ki khidmat Mubarak meiN haazir hoker safar 
ki ijazath chahi toh aapne unheiN ijazat dee aur farmaya ke 
"jiss waqt turn Hzt haaji sarwar saiyyaN (rh) ki mazaar 
Mubarak per haazir ho toh hamari janib se salaam kehna". 
Wo baldah se nikalne aur khareed o farokht se faariG 
hoker hzt haaji sarwar saiyyaN (rh) ke mazaar Mubarak per 
haazir hue. Inka bayaan hai ke jiss waqt mai pahuncha uss 
waqt gumbad shareef meiN koi shaqs maojood na tha aur 
atraaf meiN bhi koi nazar na aata tha. Maine andar haazir 
hoker fatiha guzraani iske baad arz kiya ke "Hzt! Mere 
peer-o-Murshid qibla ne bhi salaam arz kiya hai" idhar 

meri zabaan se yeah alfaaz nikle hii the ke udhar 
ba-awaaz-e-buland jawaab mila , "walaikumus salam " mai 
hairaan-o-pareshaan hua ke gumbad shareef meiN iss 
waqt siwaye mere koi maojood nahi yeah awaaz kaisi? 
Faoran mai baher nikla aur atraaf phir kar dekha to koi 
nazar na aaya, mai samajh gaya ke Ghaliban 
saheb-e-Gumbad (rh) hii ne hamare Hzt ke Salaam ka 
jawaab adaa farmaya hai. Khair qadam-bose hoker main 
wahaaN se rukhsat hua aur apne makaan aaya. yahaaN 
aane ke baad jo jaanwar khareed kerr laaya tha isski 
dekhbhaal aur intezamaat meiN masroof raha. Do-teen 
rozz takk HZT ki khidmat meiN haazir hone ke maokha na 
milsaka. Iss ke baad ekk peer bhai se mulaqaat hui toh 
unhaoN ne kaha ke do-teen rozz se HZT peer-o-Murshid 
Qibla Yaad farma rahe haiN, Turn aaye nahiN? Maine Unse 
apni masrofiyaat ka zikr kiya ke mai iss wajeh se mai haazir 
na hosaka. Isske bad mujhse raha na gaya usi rozz 
haazir-e-Khidmat hua. Ittefaaq se HZT baaher hii Raonaq 
afroz the. Jo mujhe Mulaheza farmaya muskuraatey hue 
irshaad farmaane lage "Aji tumne hamaara salaam 
pahonchaya? Maine arz kiya peer-o-Murshid! Ji haaN! 
Yeah waaqiya hua". Aapne phir isi tarha tabassum 
farmaate hue jawaab diya ke haaN, "hamaare salaam ka 
jawaab hamko milgaya". 

BUZRUGAAN-E-MUTA'KHIREEN PERR ASAR 

Maulana Mufti Mir Ashraf Ali sahab bayaan farmaate haiN 
ke HZT dulhan bi shaeba majzooba(Rh) jo Hzt shah Ismail 
sahab majzoob(Rh) ke khaas dekhne waalaoN se the Aur 
maojooda daor meiN bahot mumtaaz haisiyat rakhti thi. 
Inke paas akser-o-beshtar meiN jaya karta tha aur wo bhi 
mujh perr baRi Inaayaat karti. Jab jaata toh mithayi, pan 
waghaira se mere tawaazo farmaati aur "chote-shayaq" ke 
laqab se yaad karti mai akser inse idhar udhar ki bateiN 
kiya karta tha kyuN ke wo meri bataoN ko bahot khushi se 
sunti thi aur jo kehta akser manzoor bhi farmaya karti. Eik 
dafa'a maine inse khaandani Hazraath yaa'ne Hzt Ahmed 
Ali shah sahab qibla, Hzt Makki miyaN sahab qibla, Hazrat 
Syed Omar sahab Qibla Alaihim-ar-Rahma ke haalat 
daryaaft kiye ke yeah Hazraat kaise the toh harr ekk ke 
muta'aleq jawab deti thi ke Bahot ache loug the, khuda ke 
mahboobeen me se the waghaira. Sabb se aakhir per 
maine Hazrat sayyidi Khaja muhammed Siddiq 
Mahbooballah(Rh) ka Zikr cheRa ke HZT khaja miyaN qibla 
kaise Buzrug the UnhouN ne sunnker thoRi Dair sukoon 
iqtiyaar kiya aur apni peshaani perr Ungli se Malte hue 
Ghaor karne Lagi iske Baad kaha ke "wo baRi shaan ke 
Buzrugh the Unki Hukumat Jinn o Ins perr hi nahi balke 
FarishtaoN perr bhi thi". SubhanAllah! Inn waqiyaat se HZT 

ki shaan o Kaifiyat ka kuch Andaaza Hota hai ke kya shaan 
thi. 

"Kaon samjhega tumheiN kiski majaal" 

JINNAT-WA-SHAYATEEN PERR ASAR 

Hazrat Khaja Mahboob Allah Sarkar ke waaz me Jinnaat 
ki hazri. Zohra bi saheba bayan karti haiN ke Madina 
Tayyiba me apni qiyam gaah per Hazrat (Khaja Mahboob 
Allah Sarkar) waaz farmaya kartey they. Mehfil e waaz me 
aksar ahle Madina wa muhajireen shareek rehtey. Hazrat 
makaan ke nichley hisse me muqeem they. Balakhane 
(ooper ke hisse) khali they. Jab waaz shuru hota to aksar 
mai (Zohra bi saheba) dekhti ke balakhane ki khiRkiyoN se 
baaz aurateiN safaid chadereiN ooRhi jhaank rahi haiN. 
Choonke meri kamsini ka zamana tha aksar aisa hota ke 
unke dekhne per mai dusrey logoN se kehti ke dekho! Wo 
dekh rahi haiN. Ye awaaz suntey hi wo hatjaateiN aur phir 
jab sab log mashGool hojatey to phir usi tarha dekha 
karteiN. Aakhir jab Hazrat ko is ki itela mili to aap ne mujhe 
daanta, aur farmaya ke wo log waaz sunney aatey haiN tu 
kyoN un ko satati hai. 

KARAAMAAT 


BACHAON SE KHEL 

Hazrat Khaja Mahboob Allah Sarkar ka apne shahzadoN 
ke saath khel: Hazrat Qibla ( Hazrat Yahya Pasha Qibla Rh ) 
farmatey haiN ke mai aur bhai Faqeer miyaN sahab (Hazrat 
Faqeer Pasha Qibla Rz_) dono kamsin they. Aksar aisa hota 
ke hum aapke paas baiThey rehtey tankhwaah waGhaira ki 
raqm aati to un rupiyoN ko aap zameen per phaila detey 
aur hum se irshaad hota ke "turn dono milkar in rupiyoN 
me se kisi rupiye ko sonch lo to hum usey nikal deinge" 
Hum dono milkar aapas me mashwara kar letey ke fulaaN 
rupiya jo Hazrat ke saamne hai ya us janib waGhaira aur 
hazrat se arz kartey ke hum ne sooch liya hai. Ab aap 
pehchaaniye to aap fouran wahi rupiya jisko hum ne 
soocha tha nikal kar hamare haath me dedetey. Hum 
kehtey ke nahi aap ne hamari guftagu sunli hai. Is per aap 
farmatey ke accha ab aahista kehlo ya door jaakar 
mashwara karlo. Hum us muqaam se faasley per jaakar 
aapas me guftagu karkey aatey to bhi hum ko hamara 
rupiya barabar milta. HameN behad hairani hoti thi ke 
hamari guftagu ka aap ko kistarha ilm hojata hai, magarye 
muamma hall na hota 

CHAI Kl TAQSEEM 


Khaja Mahboob Allah Sarkar ke paas chai ki taqseem: 

Hazrat Qibla (Hazrat Yahya Pasha Qibla Rh) farmatey haiN 
ke aap ke paas eak choti ketli thi. Jab kabhi aapko chaai 
peeney ka khayal hota to us ketli me chai dam dilwatey, 
khud bhi peetey aur sab ko apne dast e mubarak se eak 
eak piyali ataa farmatey. Kabhi aisa bhi hota ke makaan 
me peerbehneiN, qarabat-daar aajatey. Baaz dafa' aisa bhi 
hua ke hamesha ghar me rehne wale logoN me se bhi baaz 
nahi rahey laikin hairat is ki hai ke ketli ki chai barabar sab 
ko taqseem hoti, kabhi eak piyali bachti na kam hoti. Agar 
kabhi koi piyali bachhi rehti to aap daryaft farmatey ke 
dekho koi baqi to nahi raha. Daryaft se maloom hota ke 
waqai eak sahab baqi rehgaye. Aap farmatey ke ye unhi ka 
hissa hai dedo. Aur chai ki taqseem khatam honey tak 
mujhe aur mere chotey bhai sahab (Hazrat Faqeer Pasha 
Qibla Rh) ko l j j j Jl j l j ^ j kehney 

hukum farmaya kartey. 


PEER BEHNAON KE KHWAAB 

Hazrat Qibla (Rh) farmaate haiN ke Akserr naashte ke baad 
aap Huqqah peetey tashreef rakhte, tamaam peer 
behneiN haazir rehteiN. Kabhi aap unse Mukhatib hoker 

farmaate ke aaj tumlogaoN ne kya-kya khwaab dekheiN 
hum bayaan karte haiN suno. Iske baad Har-ekk se 
Mukhatib hoker farmaate aaj raat tumne yeah khwaab 
dekha aur tumne yeah. Iss irshaad perr sabki hairaani ki koi 
inteha na rehti ke balke kisike kuch arz kiye baGhair HZT ko 
hamaare khwaab ka kyuN nakar llm hua. 

MUREEDEEN KI YAAD FARMAYI 

Aapke khadimeen se akser hazraat se riwayat hai ke jab 
kabhi aap kisi ko yaad farmaate toh wo bechain hoker 
khud haazir hojaata. Muta'addad Daf'a aisa hua ke aapne 
farmaaya ke FalaaN sahab bohat rozz se nahi aaye. Idhar 
aapne yaad farmaaya thoRi deir na Guzri ke wo sahab azz 
khud haazir hogaye. Jabb unse poocha gaya ke aaj kaisa 
aana hua to jawaab diya ke yeka-ekk HZT ke paass haazir 
hone ka khayaal paida hua aur chala aaya. Kabhi HZT khud 
hii Mukhatibb hoker farmaate ke "Jabb humne bulaaya to 
aaye". 

Baaz daf'a aisa bhi hua ke aap darwaze se bahar nikal ker 
intezaar meiN Tehalte aur daryaaft farmaate ke "falaaN 
sahab nahi aaye?" thoRi deir na guzarti ke wo haazir 
hojaate. Janaab Moulana Shah SharfUddin sahab farmaate 

haiN ke ekk Daf'a Yeka-ekk subha ke waqt Mujhe HZT ki 
khidmat meiN haazir hone ka khayaal aaya. Jab maiN 
haazir hua toh hazrat mere hii intezaar meiN the, makaan 
meiN tashreef lejaane ka irada farmarahe the. JuNhii mujh 
perr nazar paRhi palThe. Jabb maine BaRhkerr Khadambosi 
haasil ki to muskuraaker irshaad farmaaya ke "Aji! 
Tumse kisine kaha ke maine bulaya. Chuha bulaya ya 
kawwa?". 

SUBHANALLAH! bataoN meiN teri jo hai maza Aur meiN 
nahi. 


BARKAT - E - TA'AAM 

Abdullah khan sahab saakin jokall bayaaN karte haiN ke 
Rabi-us-saaNi ka mahina aur HZT ke waalid-e-Majid ka URS 
tha, khatam ke rozz ekk khadim toh thaile Abdur Razaq 
naami ne aaker Arz kiya ke Aaj Ghulaam ne Niyaz ki hai, 
HZT tashreef le chal kerr Ghulaam ke paas khasa tanaawul 
FarmeiN. UnhaoN ne Niyaz Mukhtasar paimane per ki thi 
aur shayad unka mansha sirf HZT aur aapke chand 
Khadimeen ko bulaane ka tha magar ittefaaq se unhaoN 
ne jiss waqt Aaker Arz kiya toh hum sabb haazir the, HZT 
ne hum sabko apne saath chalne ka hukm diya. Isske sunte 

hii Abdur Razaq sahab hawaas baakhta hogaey kyuN ke 
inke paas iss qadr ehtemaam na tha. Magar jab HZT 
Tashreef farma hue, Dastarkhan bichha, khaana 
MushqaabaoN meiN laaker rakha gaya toh aapne apne 
Dast-Mubarak se sabko sarfaraz farmaaya. Sabb khoob 
shikam sair hoker khaaye jabb sabb fareGH hogaye toh 
aapne inse daryaaft farmaaya ke dekho abb khaana kitna 
hai ? Wo dekhkerr Aaker khadmaoN per girr padhe aur Arz 
kiya ke iss waqt toh HZT ka tasarruf ma'aloom hota hai ke 
khaana jaise ka waisa hi hai. Aapne Muskuraker Irshad 
farmaya ke "Tumm toh bohat pareshaan hogaye the". 

INSHRAH-E-QALB 

HZT ki Ta'leem meiN Kashf e qalbi ko bohat Ahmiyat thi. 
chunaNche aapne muredeen ke bare meiN sabb se pehle 
isi ki jaanib tawajjoh farmaayi magar jaise insaan surat wa 
shakl meiN mukhtalif hote hai, isi tarha inke kaifiyaat bhi 
mukhtalif hoti haiN, kisi ko bahot jald ye Nemat miljaati 
kisi ko arse ki mehnat ke baad naseeeb hoti hai. Baaz 
khadimeen ko HZT ne bawajood mehnat, Shaqa ke bhi jab 
iss nemat se sarfaaraz na hone ki wajha malool paya toh 
apni tawajjohaat e Khaas se sarfaraaz farmaya. ChunaNche 
Darush shifa waali bibi Bayaan farmaati theeN ke ekk Arse 
se issme koshish karrahi thi lekin iss se mahroom thee. 

Jabb kabhi aap mujh se daryaaft farmaate to mai arz karti 
ke abtak mujhe inkeshaaf nahi hua, aakhir ekk dafa' aapne 
mujhse farmaya ke ab muraqeba kijiye. Mai hasbe hukm 
iske tariqe ke muwafiq aaNkheiN band karke baith gayii. 
thoRi dair baad aapne iss tasbeeh ko sarr se nikaal lene ka 
hukm diya. Tasbeeh juNhi hati wo kaifiyat jaati rahii mai 
baht khush wa khurram uthi, aapne muskurakar farmaya 
ke haaN! kaho kya dekha, maine tamaam kaifiyat arz ki, 
aap tabassum farmaate rahe,tasbeeh rakhne ki kaifiyat 
mujhe baad meiN maloom hui. 

ISHRAAF ALAL-KHAWAATIR 

Aapke ishraaf alal-khawaatir yaane Dili baat ke 
pehchaanne ki yeah kaifiyat thi ke idhar dill meiN khatra 
guzra, udhar aapne jawaab ada farmaaya jaise ke 
telephone ke zariye insaan ko baat maloom hojaati hai. 
Aapke murideen ba-ittefaaq jamee' ye bayaan karte haiN 
ke basaa Auqaat aise waqia'at darpesh hue ke hum ne dill 
meiN kuch khayaal kiya FulaaN baat ke mut'alleq HZT se 
Arz karna chaheiN ke faoran aap iska jawaab adaa 
farmaadete. 

Ghulaam Mohiuddin sahab Bijapur (Jinko HZT hi se bait 
thi) bayaan karte the ke aapne mere chote biradar syed 

Nizam uddin sahab ko khilafat se sarfaaraz farmaaya toh 
mujhe behadd ranj hua ke hum to jaise ke waise hii 
rehgaye aur Nizamuddin ko khilafat bhi milgayii. 
ChunaNche isi koft meiN yehi khayaal pakaate ahaata e 
masjid meiN paaeen ke Dailaan meiN Sust baitha hua tha 
Aur HZT daulat saraa meiN raonaq afroz the. Aahata e 
masjid meiN koi aur na tha. Mujhe ye khayaal pakaate 
Minute bhi na guzre hoNge ke darwaza khulne ki awaaz 
aayii dekha toh HZT makaan se bahar Raonaq Afroz hue 
mai Sehma Hua khaRA hogaya. Aap khareeb tashreef laaye 
aur mere jaanib se muuNH phair kerr Qible ki taraf rukh 
kiye khaRe hogaye. Chehre per ghazab ke aasaar 
numaayaaN, rang madhgheer tha farmaane lage ke 
"Logg karte toh kuch nahi magar khayalaat bare-baRe 
pakaate haiN". 

Idhar dil me khatra guzra, udhar aap ne jawab adaa 

farmaya:Haji Jaan Muhammed sahab maimon se riwayat 
hai ke Hazrat (Khaja Sarkar) aksar awqaat laDbazaar me 
unke eak aziz Abdul Ghani sahab maimon ki dukan me 
tashreef lejaatey aur thoDi daer tashreef rakhtey. Jab 
kabhi Hazrat ronaq afroz hotey to unki aadat thi ke Hazrat 
ki khidmat me chai pesh kiya kartey. Hazrat thoDi si chai 
nosh farmaney ke baad baqiya hissa kabhi Haji Jaan 
Mohammed sahab ko to kabhi Haji Noor Muhammed 

sahab muhajir ko ataa farmatey. Isi tarha eak dafa Hazrat 
rounaq afroz huey, Abdul Ghani sahab ne hasb e aadat 
chai pesh ki, Aapne piyali uThaee. Abdul Ghani sahab 
kehtey they ke us roz mere dil me khayal aaya ke aaj 
baqiya hissa chai mujhey sarfaraz hojaaye to accha hai 
magar nahi maloom aaj bhi Jaan Muhammed sahab ko 
detey haiN ya Noor Muhammed sahab ko, is khayal ke 
saath hi Hazrat ne muskuratey huey farmaya ke "Jaan 
Muhammed sahab ko detey na Noor Muhammed sahab ko 
detey haiN Lo piyo" Aur piyali mujhey sarfaraz farmaiyee, 
maine nihayet masarrat se aadaab bajalaakar piyali ley lee 


PESHINGOIYAAN. 

Hazrat Makki miyaN sahab Qibla (Rh) se riwayat hai ke ekk 
dafa' HZT makaan meiN tashreef farmaa the aur tamaam 
murideen haazir e khidmat the ke ekka-ekk HZT ne irshaad 
farmaaya ke "makaan ka darwaaza band kardo" iske baad 
irshaad hua ke ab jo shakhs aaker darwaaze per dastak 
dega wo hamaara sachcha dost hoga. Hum sabb hairaaN 
the key ya Allah Wo kaoN shakhs hoga? Aur apne me Aap 
TaqelaaT bhi karrahe the ke kaash iss waqt hum bahar 
hote aur aaker Darwaaze per dastak dete. Itne meiN bahar 

se dastak ki awaaz aayii, pucha gaya "kaon" jawaab mila 
Shujallddin (jo Apke Mamuzaad bhai the aur aapass meiN 
iss qadar khuluus tha ke Akser aap inke paas Tashreef 
lejaate aur wo aapke paas aate) , Bahami Khuloos ka isse 
andaza milta hai ke HZT shujauddin sahab Saani ke 
sahabzade ki jab shaadi qaraar paayii toh Dulhan ke 
tamaam JoRe HZT hii ke paas Taiyaar hue. Iss jawaab ke 
sath hii aapne Muskuraaker Irshaad farmaaya "Jao 
Darwaaza Kholdo". 

Hazrat qibla(Rh) farmaate haiN ke ekk daf'a aapke baRe 
Biradar Nisbati ya'ani Hazrath Syed Ghulaam Ghouse 
sahab shuttari (Rh) ke laRke ka mizaaj nasaaz tha, Daore 
hua karte the, ayaadat ke liye sabb aaye lekin aap tashreef 
nahi leke gaye, halaaNke aapki aadat shareef thi ke zara 
bhi kisi ki mizaaj nasaaz hone ki ittela milti to faoran 
tashreef lejaate kyuNke baham muhabbat o Murawwat 
bahot thi. Iss tarah kayii rozz guzar gaye, bill akhir aapki 
saali ne kehalwaaya ke agar tashreef laaye toh munasib 
haiN kyuN ke tamaam khandaan ke logg Aapko buzurg bhi 
jaante haiN. iss Bulawe per aap nakhasta tashreef legaye, 
jiss waqt wahaaN pahoNche to teowri per ball tha, chehre 
se MaGhmoom nazar aate the, aapki saali ne Arz kiya ke 
kai rozz se bache ka mizaaj nasaaz hai, daore horahe hai. 
Dinn-Ba-dinn Tabiyat kharaab hoti jaa rahi hai. Aap kuch 

padh karr damm farmaiye taake Khuda Wande Aalam 
Shafa'att Inayat ataa farmaaye. Aapne jawaab me 
farmaaya ke pareshaani ki kya baat hai Jo diya hai wo lene 
ka bhi majaaz hai. Iss meiN hamaara kya ijara hai? Hum ko 
harr haal meiN raazi baraza rehna chahiye. Bass iss Irshaad 
per bache ki waalida ne rona shuru kardiya aur aap 
wahaaN se waapiss hogaye. ChunaNche Doosre hii rozz 
bache ka inteqaal hogaya. Iss waqiye ke thoRe arse baad 
inhe ekk aur laRka tawallud hua aur chand maah ke baad 
iss laRke ki bhi yehi kaifiyat hui. Yaane isi tarha daore hona 
shuru hogaya. chuNke qabl azz isi marz se ekk laRka jata 
raha tha isliye walidain sakht pareshaan the ke nahi 
maloom abb iss laRke ko kya hota hai. Jab aapko isski ittela 
mili toh aap faoran baghair bulaaye khud hii tashreef 
farma hue. Sabb log pareshaan the ke nahi maloom abb 
kya irshaad hota magar aapne nihayat khanda peshaani 
(sabr se) bache ko goudh meiN liya aur waalideeN ko 
tasalli dii ke pareshaani ki koi baat nahi hai. Inshallah abb 
mizaaj sambhal jaayega aur apna lu'ab-e-dehann (thook) 
bache ko chataya chunaNche isi rozz se khuda-e-taala ne 
shifa bakhshi. Aur chand hii rozz meiN bache ki tabiyat 
bilkul sambhal gayii. Yeah wohi sahabzaade yaani Hazrat 
syed Shah fazl Ur rahmaan shuttari(Rh) the jo baad meiN 
Hazrath syed Omer sahab Qibla (Rh) ke daamaad hue. 


43 



Moulana sharf uddin sahab bayaan farmate haiN ke Hazrat 
syed Omer sahab Qibla (Rh) ko ekk arse takk aulaad na 
hone ki wajeh akkserr malool raha karte the agarche ke 
HZT ne Muta'addad daf'a (kaii baar) aapko dilaasa bhi diya 
ke "Turn fikar na karo tumheiN Allah ta'ala Aulaad 
sarfaraaz farmaayega" magar HZT Maosoof ka malaal baqi 
tha. Ekk dafa'a HZT ne apne ekk kamsin sahebzaada 
(Saheb Pasha) ko jinki umrr shayad 6-7 maah ki hogi jo 
sheerkhaar the baher goud meiN liye raonaq afroz hue iss 
waqt mai bhi Khidmat e Mubarak meiN haazir tha ThoRi 
dair baad Hazrat Syed Omer sahab qibla (Rh) tashreef 
laaye toh aapne apne iss sahebzaade ko Hazrat Mamduuh 
ke supoot farmaaya ke "Lo yeah bacha aaj se tumhaara 
hai" Hazrat syed omer qibla ne khushi khushi se iss bache 
ko Goud meiN liya aur fart e Masarrat se phulaoN nahi 
samaate the, masarrat ke aasaar unke chehre se zahir the 
kyuN ke bil-umoom jinko aulaad nahi hoti hai kisi ka bhi 
bacha ho ke miljaane se ekk masarrat hua karti hai. Ekk to 
iss lehaaz se bhi aur phir doosre HZT ki sarfaazi per zyada 
masarrat iski wajeh se shayad hui ho ke iss sarfaarazi ki 
barkat se Khudawand e Aalam jald mujhe Aulaad sarfaraaz 
farmaayega. Beher haal behadd masroor hoker arz kiya ke 
HZT mujhe ijazath hai ke iss bache ko mai apne paas 
lejaraha hooN? Aapne farmaya ke haaN! Phir arz kiye ke 

HZT mujhe iski bhi izazath hai ke mai anna ko muqarrar 
karke apne hii haaN iss bache ke doodh ka bhi intezaam 
karlooN? Aapne farmaaya ke haaN! Tumm jo chahe 
Intezaam karsakte ho! Iss irshaad per khush hoker salaam 
arz karke Hazrath Moulvi sahib qibla (Rh) tashreef lejarahe 
the ke HZTne Irshaad farmaaya "Turn kuch samjhe?" 
Moulvi sahib qibla(Rh) ne arz kiya "Ji Kya" to Irshaad hua 
ke "tumm ko aulaad dene ki daleel diya hooN". Iss 
karam-ameez irshaad per Hazrath moulvi sahib qibla (RH) 
behadd masroor hoker iss bache ko apne ghar legaye aur 
Anna ka bhi Intezaam farmaaya aur apni hi aulaad ki tarha 
harr tarha khabar giraaN rahe. Ekk arse takk bacha 
waheeN per warsh paata raha chalne phir laga. Hazrath 
MamduuH aur aap ke mehal Mubarak ki aaNkahaoN ka 
Noor dill ka suroor tha. Iss bache ko dekh-dekh kerr harrdo 
baagh-baagh hote the. Jab wo sawa-do saal ke hue toh ekk 
data' ka zikr hai ke aap bangle ki KhiRki se jahaaN hazrat 
moulvi sahib qibla tashref rakha karte the, wo sahebzaada 
neeche kisi ko dekhraha tha. Ekka-ekk bache ko JhouNkh 
nikla aur banglke se neeche jahaaN olaoN se tuti hui 
kaweluu paRhi thi jaa gire, chota sa bacha iske qwahii 
kitne, phir bangle se niche ki jaanib Garna dimaagh ko 
behadd maar lagii, faoran bache ki haalat digar gouN 
hogayii, Maout ka yaqeen hogaya. Toh ghar meiN lejaakar 

lita diye ghar meiN cheekh o pukaar waawaila macha, 
bilkhusoos Moulvi sahib qibla aur aapki biwi saheba ko iss 
waqiye se saqt sadma pahoNcha ke hameiN 
khudawand-e-aalam aulaad sarfaraaz nahi farmaaya, ekk 
bache ko lekar pehle toh wo bhi iss tarha jaata raha. Iss 
waqiye ke waqt bhi HZT makaan me tashreef farma the 
aur ittefaqan mai bhi saamne haazir tha, ghar ke tamaam 
log khabar paate hii doRe hue gaye. Magar HZT isi tarha 
khamosh tashreef farma the. Jab Barhana sahab naami 
HZT ke khaadm ne iski ittela di toh irshaad hua ke "Agar 
margaya to Daffan kardo mai kya karooN? Mai unko 
dediya bass!" thoRi dair baad aap Muskuraate hue uthe 
aur seedhe Hzt moulvi sahab qibla (Rh) ke makaan ka rukh 
farmaaya mai bhi saath-saath peeche-peeche tha. Jabb 
Moulvi sahab qibla ke makaan meiN daakhil hue aur 
moulvi sahab ko awaaz dii toh aap aate hiii khadmaoN per 
sarr rakh kerr rone laage toh irshaad hua ke " kyuN rote ho 
hamaara bacha achha hai" raawi sahab kehte haiN ke iske 
baad HZT Anderr zanane meiN tashreef legaye. MaiN 
baherr hi their gaya, thoRi dair intezaar ke baad mai apne 
ghar chalagaya. Chaar baje phir jab haazir hua toh Hazrath 
makki miyaN sahab Qibla (Rh) ne farmaaya ke Aaj toh HZT 
ne Ajeeb o ghareeb tasarruf dikhaya. Jab HZT tashreef 
laaye iss waqt bache ko kapRa uRha kerr Lita diya tha 

kyuNke hummne harr tarah ka itmenaan karliya tha. HZT 
tashreef Laaker bache ke saamne se kapRa hataaye aur 
bache ki peshaani per Dast Mubarak rakh kerr raghaDHte 
hue bache ka naam lekar teen martaba 
Saheb-Saheb-Saheb pukaare. Jiss ke saath hii bache ne 
aaNkheiN khol dii aur aapne apne bache ko GouDH meiN 
lekar Hzt Omer sahab qibla (Rh) ke hawaale farmaadiya. 

Iske baad Hzt syed Omer sahab qibla (Rh) aur aapki mehal 
aur tamaam ki masarrath khabil-e-deed thi ke phoolaoN 
na samaa rahe the. Iss waqiye se kaamil ekk saal guzra phir 
bacha haizah se aleel hua aur ekk-do rozz ki mukhtasar 
alaalat ke baad doosre saal isi taareekh. Isi maah 
dayii-e-ajal ko labbaik kaha. Jiss waqt bache ka inteqal hua 
toh Hzt syed Omer qibla(Rh) rote hue bekhudi ke aalam 
me daoRhte hue HZT ki khidmat Mubarak meiN haazir hue 
aur arz kiya ke "HZT iss waqiye ka mere dill per iss Qadr 
sadma hua ke abb maiN umr bhar nahi HasuNga" toh HZT 
tabassum farmaate hue irshaad farmaaya ke "NahiiN! 
inshaAllah al Musta'an Khuda tumm ko hamesha Hansta 
rakhega". Bayaan kiya jaata hai ke waqayii aisa hii hua ke 
Khudawand-e-aalam ne Hzt MamduuH ko hamesha khush 
o khurram hii rakha. 

Abdul Haleem Sahab bayan kartey thhey ki Hzt Dawlat sara 
mein raunaq afroz thhey, main aur chand khadimeen ne 
baithey baithey aapas mein guftagu ki ke Aala Hazrat yaani 
Nawab Meer Mahboob ali Khan marhoom idhar udhar 
jatey hain, hamara Hzt ke paas nahi aatey. Agar yahaN 
Hazir ho to unki Behboori ka Ba'is hoga.(Aala Hazrat 
marhoom ko buzrugane deen se behad aqeedat thhi aur isi 
zamaney meiN Hzt Miskeen shah sahab qibla Rh ke paas 
bhi haazir hoteY thhey, isi liye humko ye qayal paida hua). 
saath saath hamara ye bhi qayal thha ki agar Aala hzt 
yahan hazir ho to raat din jo qadimeen hazrat ki peshi 
mein hazir rehte haiN unka bhi kuch bhala hoga, Aamdani 
baDhne ki Wajah aaram se guzar hogi. Is guftagu ke 
Thhodey hi deir baad Hzt bahar Raunaq afroz hue, hum 
saamney hi haazir thhey. Hamari Janib mukhatib ho kar 
Irshad farmaya ki " HaaN kaho! kya Mahboob Ali khan ko 
bulwana" humne nihayat masarrat ke saath arz kya ki " Ji 
HaaN! Peero Murshad bulana chahiye" to aap ne farmaya 
ki " Kya Is liye ki unke aane se tumhari mahwaron meiN 
Izafa ho jayega", Hum ne Arz kya ke Ji Peero Murshid 
aapke sadqe meiN Hamara bhi Faeda hoga. Farmaya " 
Achha Tumhari Aamdani mein kis tarha izafa ho tumhare 
liye kaafi hai". To Maine arz kiya ke Ji Peero murshid is 
qadar ho to bas hai, Phir doosreY sahab se usi tarha aapne 

Daryaft farmaya, phir teesre sahab se bahar haal us waqt 
jitney bhi khadimeen thhey, unme se har ek se aapne isi 
tarha ka aape istifsar farmaya. Jab sabhoN Ne arz kiya to 
aapne farmaya achha agar tumhari aamdani mein is tarha 
izafa ho jaye to bas hai to hamne arz kiya ji Hazrat Kaafi 
hai. Irshad hua Ki " Achha hum dua kareiNgeY Allah Ta'Ala 
Tumhari is Aamadani meiN utni hi barkat ata Farmaey. 
Magar Mahboob ali Khan aana turn logoN ke Liye mufeed 
nahi. Wo AaeNgey turn log door ho jaeNgey. ChunaNchey 
Abdul hameed sahab (Jo Us waqt hazir Thhey) kehte they 
ke aapke is irshad ke baad se ab tak main apne ghar ke 
Maahwari akhrajat mein Ghair maamooli farq mehsoos 
karta hooN. Jab Hisaab dekhta hooN to aamdani se zyada 
kharch hota hai, Aql hairaan ho jati hai ke ye zaid kharch 
kahaN sere hua. Abdullah Khan sahab jogali se bhi ek 
waqaya isi tarha ka marwi hai, Woh bayaan kartey haiN ki 
ek daa maiN hazir ho raha thha. Jab aapke daulat sara ke 
qareeb masjid ke peechey pohuNcha to yaka yek yahi 
qatra dil meiN guzra ke Aala hazrat idhar udhar jatey haiN 
magar hamare Hazrat ke paas naho aatey. Jab yahan 
pohNcha to ittefaq se Hazrat baahar hi Raunaq afroz 
Thhey. Mainey badH kar qadaam boosi haasil ki to irshad 
hua ke " Aji Abdullah Khan turn kya keh rahe Thhey? Main 
Hairan ho gaya ki mainey to koi maruza hi nahi kiya, Maine 

Arz kya ji Kya? To hukum hua ke " Aji Abhi Masjid ke 
PeecHey turn keh rahe thhey na ke Huzoor idhar udhar 
jaatey haiN yahan nahi aatey". Mai ne arz kiya ke ji haaN 
Peero Murshid! Mere dil mein aisa khayal aaya. To Irshad 
hua Ke " Mahboob Ali Khan ki misaal hamare saath aisi hai 
jaise patang ki Dor patang uDaney waley ke haath". Jis 
taraf chaha pheir diya. Agar maiN Bulana chahooN to wo 
aaj Daudey hue aatey haiN" Iske baad huzoor ka rang 
mutaghayyar ho gaya, jazbe ki haalat mein farmae ke " 
Abhi bulata hooN dekho" to Maine ghabra kar qadmoN pe 
sar rakh diya aur arz kiya ke ji Nahi! Hazrat ki Marzi 
Mubarak to irshad hua ke " Unke aane se faeda nahin 
Nuqsan hai". 

AAPKA WISAAL 

(HZT Ka wisaal Maah-e-Ziqaadah-al-Haraam 1313 Hijri 
meiN hua) 

PESHINGOYII 

Darushafa waali BiBi bayaan karti thi ke jab maahe ziqada 
ka chand nazar aaya to iss waqt HZT ki tabiyat bilkul achi 
thi, kisi qism ki tabiyat perr Giraani na thi. Maah-e-Ziqada 
ki doosri ya teesri taareekh hogi ke aap Dastarkhaan per 

tashreef rakhte the aur mai hasbe aadat Saamne haazir 
thi. Aapne muqatib hoker irshaad farmaya ke "aapne suna 
hai na" maine arz ki Jl KYA, toh farmaaya ke "Bandanawaaz 
meiN Bandanawaaz Tashreef lejaarahe haiN". (Maqfi 
Mubaad ke deccan meiN aam taor per maah-e-Ziqada ko 
Bandanawaaz ka mahina kaha jaata hai chuNke isi maah 
meiN Hzt khaja bandanawaaz Gesudaraaz (Rh) ka wisaal 
hua hai isliye ye mahina aaphi ke naam se mafhoom kiya 
jaata hai). Rawiya kehti thi ke iss irshaad ko mai samaj na 
saki isliye "Jl" kehkerr khamosh hogayii toh phir aapne 
farmaya ke "aapne samjha nahi? Bandanawaaz meiN 
bandanawaaz tashreef le jaarahe hai". MaiN ab bhi samajh 
na saki isliye "Jl" keh kerr khamosh hogayi toh aapne bhi 
sakawath ektiyaar farmaya. Iske baad bahot souNchti rahi 
lekin kuch samajh na aaya. Jab HZT ka wisaal hua uss waqt 
maine samjha ke isi jaanib ishara tha aur HZT ne Apne 
wisaal ki peshingoyii farmaayi thi. 

A'LALAT 

Duss-Barah tareekh tak aapki sehath bikul achi thi iske 
baad aapko bukhaar aya. Ek do rooz to malooli hararat aati 
rahi iske baad bukhaar kuch ziyada hua.17 ziqada mutabeq 
1 st may 1894 juma' ka din tha, is roz aapko bukhaar ziyada 
tha jiski waje se ap namaze jumah ke liye bahar baramad 

na hosake. Namaz-e-juma' se fareGh hone ke baad tamam 
khadimeen sharf-e-qadam bosi ke liye andar hazir hue. 

Hazrat Makki miya sahab qibla (RH) farmate the ke jab sab 
hazir hue to ap chadar ooRhe aaram farmarahe the 
sabhaoN ne mizaj pursi ki to aapne guftagu farmaye. Mai 
ne bhi salam ke baad jab musafeha kiya to jism is qadr 
garam mehsoos hua ke haath ko churka lagraha tha, 
hazrat ka ye haal dekhkar mere qalb par saqt sadma hua 
besakhta aankh se aaNsu rawaaN hogaye. Jab ne mujhe 
mulaheza farmaya to daryaaf kiya ke "kyu rote ho". Mai ne 
arz kiya ke hzt! Bukhaar bohat ziyada hai. Ap kisi ki dawah 
bhi istemaal nahi farmate to aapne bigad kar mujhse 
farmaya ke "kis ne kaha ke bukhaar ziyada hai? kahaaN hai 
bukhaar bila wajah pareshaan ho lo dekho". Aur apna 
dast-e-mubarak daraaz farmaya. Ab mai ne jism ko haath 
laga kar jo dekha toh waqai jism saaf tha. hararat bikul na 
thi mai sakht hairaan hogaya ke paanch hi minute ke andar 
ajeeb inqelaab hai. Apne farmaya "kyun?" maine arz kiya 
ke ab toh hararat nai maloom hoti, ispar aapne tabassum 
farmaya aur khamosh hogaye. 

Is waqaye par baad me jab maine ghaur kiya toh is natije 
par pohncha ke bukhaar to ziyada hi tha lekin mehez 
hamari pareshani ko mulaheza farma kar aapne is qism ka 
waqtiya tasarruf zaher farmaya tha : 

KHULQJIS DIN SE HUE BAANKE MIYAN KE NAUKAR 
HAR ISHAREH MEIN KARAMAT NIKAL AATI HAI 


ISTEGHRAAQI KAIFIYAT 

Iske baad aap par isteghraaqi kaifiyat taari hogayi, is waqt 
tak aapke tamaam bradran tashreef laliye the, 

Aapka is waqt qible ki simt sar Mubarak aur junoub ki simt 
jis taraf makaan aamad o raft ka raasta tha udhar rukh tha. 
Aapne assalamulaikum tashreef laiye kai daf'aa thair thair 
kar farmaya goya ke har aane wale ka aap khair maqdam 
farma rahe hai. Sab ke sab hairan the ke koi aata nazar 
nahi aara phir hazrat ye kisko salam aur tashreef laiye 
tashreef laiye farma rahe hai. Aapke bradar sahebaan rone 
lage. Teen char martaba ke salam ke baad aapne apna 
rukh simt-e-jinoob se pheir ke sumaal ki janib jidhar ke 
makaan ka androoni hissa yaane dailaan waghaira kardiya 
goya ke aane wale mehmaanouN se mukhatib horahe hai. 

Hazrat maulana Fazl (rh) farmate hai ke is waqt toh aapke 
manjle wa sanjhle bhai hazrath syed ahmed ali shah sahab 
wa hazrath syed makki miya sahab (rh )se zabt na hosaka 

aur besaakhta roone lage aapke chote bhai hazrath syed 
omer sahab qibla (rh) har do bhaoyuN ko maukhe ki 
nazakat dekkar samjhaya aur khud yaseen shareef ki ba 
aawaz e buland tilawat shuru ki. Thodi dair baad apne 

HAQ - HAQ - HAQ 

farmaya aur appki rooh Mubarak aalme bala ki taraf 
parwaaz kargayi INNA LILLAHI WA INNA ILAIHI RAJI'OON. 

Istarha aapka wisaal 18 ziqada 1313 (hijri) do shamba 19 
wi shab wa waqte seher howa. (mutabikh 1896) 

Hazrat Maulana Fazl (rh) farmate hai ke jab hazrath ki rooh 
Mubarak ki aalam-e-balaa ki taraf parwaaz ki hazrath syed 
omer sahab (rh) ne fauran badh kar aapke chehrae 
Mubarak par dhanta bandh diya mai ne mamduh se 
daryaaft kiya ke aap ne isme itni ujlath kyu ki? To farmaya 
ke maine abhi aaN hazrat (saws) ko dekha ke hazrat ko 
apne seena ba seena lagakar irshaad farmaaya hai ke 
"hum apne bache ko lejaate haiN". Iss irshaad-e-Mubarak 
se mujhe HZT ke Wisaal-e-Paak ka yaqeen hogaya. 19 
ziqada barozz-e-EkkShambah subah tamaam shehar meiN 
shohrath hogayiijogg jouQ derr JouQ aane lage, baldah ke 
tammam Mushaher, mashayaqeen o UhdedaraaN ka 
majma' hogaya. Harr shakhs ki zabaan per yehi tha ke 

"Aah! Aaj kaisi fard Uth gayii! Koi kehta ke deccan ki 
Badqismati hai ke deccan se aisi lajawaab hasti Uth gayii". 

GHUSL WA NAMAZ WA DAFAN 

Hazrat Makki miyaaN sahab (Rh) ne HZT ko Ghusl Dene ki 
sa'adath haasil ki aur janaze ko Qazipure se Makkah 
Masjid lejaaya gaya. Makkah Masjid MeiN Namaz-e-janaza 
paRhayii Gayii, Janaze ke Humrah HazaraoN ki te'daat thi, 
Namaz ke Baad janaza phir Qazipura layagaya aur Baad 
namaz-e-Zohar AndrooN ahata-e-Masjid-e-Noor Chabutre 
per aap apne Waalid-e-Maajid ke baazu Madfann hue. 

